Diari Oficial de la Generalitat Valenciana


Sumari del DOGV 3414, del 18-01-1999 (1998/11782)

RESOLUCIÓ de 30 de novembre de 1998, de la Direcció General de Patrimoni Artístic, per la qual es concedixen els premis del Concurs Internacional de Fotografia la Valldigna.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11154


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 30 de novembre de 1998, de la Direcció General de Patrimoni Artístic, per la qual es concedixen els premis del Concurs Internacional de Fotografia la Valldigna. [1998/11526]
  
Per Ordre de la Conselleria de Cultura, Educació i Ciència, de 20 de maig de 1998 (DOGV núm. 3.258, de 5.6.1998), es va convocar un concurs internacional de fotografia amb l'objecte de propiciar la creació artística referida al monestir de Santa Maria de la Valldigna.
  
De conformitat amb allò que s'ha establit en la base sisena de l'annex I de la referida ordre de convocatòria, el jurat va procedir a l'estudi i la valoració de les col·leccions de fotografia presentats, i va elevar la corresponent proposta a la directora general de Patrimoni Artístic, en compliment d'allò que s'ha disposat en la base setena del referit annex. D'acord amb esta proposta, entre les col·leccions de fotografies presentades que s'han estimat més adequades als objectius i les exigències de l'ordre, i d'acord amb la qualificació de les mateixes realitzada pel jurat seleccionat, en virtut de la delegació del conseller de Cultura, Educació i Ciència prevista en la disposició final primera de la referida ordre de convocatòria, resolc:
  
Primer
  
Concedir el primer premi, dotat amb 300.000 pessetes, a José Salvador Perea Pellicer per la col·lecció fotogràfica presentada amb el lema "Envers l'ocàs", de Benifairó de la Valldigna.
  
Segon
  
Concedir dos accèssits, de 100.000 pessetes cada un, a Juan Francisco Mestre Valls per la col·lecció fotogràfica presentada amb el lema "Llum", de Simat de Valldigna, i a Daniel Pons Dies, per la col·lecció fotogràfica presentada amb el lema "Valldigna: vida, mort i resurrecció", Col·lecció B, de Tavernes de Valldigna.
  
Tercer
  
D'acord amb allò que s'ha establit en la base novena de l'annex I de l'Ordre del 20 de maig de 1998 de la Conselleria de Cultura, Educació i Ciència (DOGV núm. 3.258, del 5 de juny de 1998) les col·leccions fotogràfiques presentades en este concurs romandran exposades a la Casa de la Cultura de Simat de la Valldigna
  
Quart
  
Contra la present resolució, que posa fi a la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, prèvia comunicació a la Conselleria de Cultura, Educació i Ciència, en el termini de dos mesos, comptats a partir del dia de la publicació en el Diari Oficial de la Generalitat Valenciana, de conformitat amb allò que s'ha disposat en l'art. 58 de la Llei Reguladora de la Jurisdicció Contenciosa Administrativa i l'art. 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 de novembre de 1998.- La directora general de Patrimoni Artístic (per delegació del conseller de Cultura, Educació i Ciència per Ordre de 20 de maig de 1998, DOGV núm. 3.258 de 05.06.1998): Carmen Pérez García.